सड़क पर पैचवर्क होने से मिलेगी राहत
किशनगंज| कस्बेमें बरसात के बाद से ही खस्ताहाल हो रही सड़क पर अब 5 माह बाद पैचवर्क होने से राहगीरों को राहत मिलेगी।
रानीबड़ौद नेशनल हाइवे-27 से तेजाजी के डांडे तक सड़क पूरी तरह क्षतिग्रस्त हो गई थी। कार्यकारी संस्था के नरपत सिंह ने बताया कि पंचायत समिति के सामने पैचवर्क करके सड़क को सुधारा जा रहा है। वहीं रानीबड़ौद में मुख्य मार्ग पर नाले के चलते बारिश के समय होने वाली परेशानी को देखते हुए बड़े पाइप रखे जा रहे हैं। वहीं पीडब्ल्यूडी की ओर से रेलावन से सुंवास तक पैचवर्क का कार्य कुछ दिन पहले किया गया था, लेकिन विभाग की ओर से करवरीकलां तक ही पैचवर्क कर अधूरा छोड़ दिया है। सरपंच उमेश शर्मा ने बताया कि आगे जैतपुरा तक अभी भी गड्ढे हो रहे हैं। क्षेत्रवासियों ने पैचवर्क करने की मांग की है।
किशनगंज. पंचायत समिति के सामने सड़क पर पैचवर्क करते मजदूर।
hin_Deva hin_Deva hin_Deva bho_Deva